《蓬溪道中所见》
宋代·李新

诗情冷落接坰荒，鸟语钩辀伴日长。
山馆花烦蜂蜜重，溪桥雨润燕泥香。
鄂君被暖春回帐，犬子琴閒月到床。
醉里要归何处是，无功犹解记吾乡。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。